MEĐIMURSKA ŽUPANIJA RAZINA:31

RAZDJEL :80 RKDP:13578

ŠIFARSKA OZNAKA: 8520

**III. OSNOVNA ŠKOLA ČAKOVEC** ŽIRO RAČUN:

2340009-1116014887

IVANA PL. ZAJCA 24 RAZDOBLJE: 2025-06

40000 ČAKOVEC

ŽUPANIJA: 20

OPĆINA/ GRAD: ČAKOVEC

KLASA: 400-04/25-02/01

URBROJ: 2109-94-25-2

Čakovec, 17.07.2025.

OBRAZLOŽENJE POLUGODIŠNJEG IZVJEŠTAJA O

IZVRŠENJU FINANCIJSKOG PLANA

III. OSNOVNE ŠKOLE ČAKOVEC ZA 2025. GODINU

III. OSNOVNA ŠKOLA ČAKOVEC proračunski je korisnik jedinice lokalne uprave i samouprave odnosno Grada Čakovca.

U skladu s člankom 86., stavkom 3. Zakona o proračunu, Školski odbor usvaja Polugodišnje izvješće o izvršenju financijskog plana za 2025. uključujući i obrazloženje.

1. **OBRAZLOŽENJE OPĆEG DIJELA POLUGODIŠNJGE IZVJEŠTAJA**

**O IZVRŠENJU FINANCIJSKOG PLANA ZA RAZDOBLJE 01.01. DO**

**30.06. 2025. GODINU**

**A) Obrazloženje ostvarenja prihoda i rashoda, primitaka i izdataka**

Iz sažetka ukupnih prihoda i rashoda poslovanja je vidljivo da je škola ostvarila 7 % više prihoda poslovanja u odnosu na isto razdoblje prethodne godine i 47 % planiranih prihoda za 2025. godinu.

Ukupni prihodi poslovanja iznose 814.507,22 eura, a sastoje se od:

1. **Podskupina 636** - prihodi od pomoći iz državnog proračuna i iznosu 691.928,39 eura što je 11 % više u odnosu na ostvareno prethodne godine te 46 % planiranih prihoda.

Prihodi iz državnog proračuna iznose 85 % ukupno ostvarenih prihoda, a ostvaruju za:

- plaće i materijalna prava radnika

- prehranu učenika

- prijevoz učenika s teškoćama, rad ŽSV, sufinanciranje terenske nastave za učenike

iz Ukrajine

1. **Podskupina 638** - iz EU fondova smo ostvarili IZNOS OD 2.761,37 eura odnosno 28% prihoda u odnosu na prethodnu godinu jer ove godine ne ostvarujemo sredstva za pomoćnike u nastavi.

Iz sredstava EU su ostvarena samo sredstva za školsku shemu. Ostvareno je 69 % planiranih sredstava za 2025. godinu

1. **Odjeljak 639** - prijenosi između proračunskih korisnika – ostvareni su prihodi od Grada Čakovca za financiranje projekta po pozivu ( razlika iz prethodne godine), za rad Dječjeg foruma i preinaku brave na ulaznim vratima.
2. **Prihodi od imovine, skupina 64** sastoji se od prihoda od uplaćenih kamata na depozite po viđenju odnosno na sredstva koja se nalaze na žiro računu škole.
3. **Odjeljak 6526** – Ostali nespomenuti prihodi su namjenski prihodi koje uplaćuju roditelji učenika, a se odnose se na učeničke uplate za terenske nastave, ulaznice za predstave, časopise i sufinanciranje produženog boravka od strane roditelja, fotografiranje učenika i slično.
4. **Odjeljak 661** Vlastiti prihodi su ostvareni od prodaje starog papira, iznajmljivanjem dvorane i uplate radnika za prehranu.
5. **Odjeljak 663** – iskazani iznos se odnosi na pisač koje smo dobili putem nagradne igre Konzuma „Mali veliki talenti“
6. **Odjeljak 671** iskazani su prihodi iz nadležnog proračuna odnosno Grada Čakovca. Prihodi su 9 % manji u odnosu na ostvarene u istom razdoblju prethodne godine jer nam je Grad prethodne godine uplatio dugovanje za produženi boravak, a ove godine nam svaki mjesec doznačuje sredstva prema našim Zahtjevima.
7. **Odjeljak 683 Ostali prihodi –** iskazani su prihodi koje ostvarujemo od Centra za odgoj i obrazovanje Čakovec za sufinanciranje potrošnje vode.
8. **Razred 7** - Prihodi od prodaje proizvedene dugotrajne imovine nisu ostvareni. Planirali smo prihode u iznosu od 100,00 eura jer je takva bila dinamika uplate za stanove. Međutim nakon donošenja financijskog plana za 2025. godinu, krajem 2024. godine izvršena je uplata te su podmirena su sva dugovanja za stanove.

Rashodi poslovanja su ostvareni 53 % u odnosu na planirane i 25 % su već u odnosu na prethodnu godinu. Razlog povećanja je rast plaća i povećanja cijena na tržištu zbog inflacije.

1. **Podskupina 31 –** rashodi za zaposlene iznose 806.354,04 eura, 27 % su veći u odnosu na prethodnu godinu, a ostvareno je 55 % planiranih rashoda. Do povećanja je došlo zbog rasta plaća od 01. 2. 2025. i iskazivanja 7. plaće u rashode odnosno obračunate plaće za 6. mjesec koja se u prethodnim godinama iskazivala na kontinuiranim rashodima

U iznosu od 806.354,04 eura sadržane su redovne plaće, plaće za prekovremeni rad, posebne uvjete, ostale rashode za zaposlene (materijalna prava radnika u skladu s kolektivnim ugovorom) i doprinos za zdravstveno osiguranje koji se obračunava 16,5% na bruto plaće.

Udio rashoda za zaposlene u ukupnim rashodima poslovanja je 86,9 %.

1. **Podskupina 32 –** materijalni rashodi sastoje se od:

**-** naknade troškova zaposlenima za službena putovanja, naknada za prijevoz na rad i s rada, naknada za stručno usavršavanje i ostale naknade troškova zaposlenima (naknada za korištenje privatnog automobila u službene svrhe).

**-** rashodi za materijal i energiju u odnosu na 2024. su veći 9% što je rezultat povećanja cijena i nekih potreba škole.

**-** rashodi za usluge su veći u odnosu na prethodnu godine za 48 % zbog troškova prilagođavanja brave na ulaznim vratima iz sigurnosnih razloga t provođenja postupka javne nabave za namirnice za školsku kuhinju

**-** rashodi za komunalne usluge su veći za 86 % u odnosu na isto razdoblje prethodne godine zbog poskupljenja naknade za postupanje otpadom, poskupljenja vreća za razvrstavanje otpada i iskazivanje troška vode u ukupnom iznosu na računu 3234, a prethodne godine smo 30% rashoda za vodu iskazivali na računu 12911.

Početkom godine smo imali puknuće cijevi za vodu pa je iz tog razloga došlo do većih za opskrbu vodom.

* intelektualne usluge su 65 % veće u odnosu na prethodnu godinu zbog provođenja postupka javne nabave namirnica za školsku kuhinju za koji smo morali angažirati ovlaštenu osobu s certifikatom.
* Ostali nespomenuti rashodi poslovanja su veći od ostvarenih u istom razdoblju prethodne godine i to na računu 3295 – pristojbe i naknade jer prethodne godine nismo bili u obvezi plaćati naknadu zbog nezapošljavanja osobe s invaliditetom

1. **Skupina 34 -** Financijski rashodi odnose se na naknadu za platni promet
2. **Skupina 37 –** naknade građanima i kućanstvima – iskazani su izdaci na prijevoz učenika s teškoćama
3. **Razred 4 –** skupina 42- Rashod za nabavu nefinancijske imovine – iskazani su troškovi nabave nastavnog pomagala putem donacije i nabave hladnjak za školsku kuhinju.

Iznos rashoda je manji u odnosu na prethodnu godinu jer nismo imali financijskih sredstava za nabavu opreme.

Rashodi poslovanja iznose 927.980,91, a rashodi za nabavu nefinancijske imovine iznose 1.897,50 eura. Ukupni rashodi iznose 929.878,41 eura. Ukupni prihodi iznose 814.507,22 eura. Škola je u ovom izvještajnom razdoblju ostvarila manjak prihoda od 115.371,19 eura.

Kad uključimo preneseni višak iz 2024. u ukupnom iznosu od 4.769,84 eura manjak na dan 30. 06. 2025 iznosi 110.601,35 eura. Do iskazivanja manjka je došli zbog uključivanja plaće za lipanj 2024. u obračunsko razdoblje do 30. 06.2025., a prihode za plaću nismo ostvarili. To je takozvani metodološki manjak jer se rashodi obračunavaju u trenutku nastanka obveze , a prihodi u trenutku naplate odnosno raspoloživosti.

Obračunati rashodi za plaće za 06/2025. iznose 112.486,02 što ukazuje da bi Škola ostvarila višak prihoda u iznosu od 1.884,67 eura.

Na dan 01.01.2025. prenesen je višak prihoda poslovanja iz 2024. godine u iznosu 18.799,55 eura te manjak prihoda od nefinancijske imovine u iznosu od 14.029,71 eura. Odlukom Školskog odbora o raspodjeli rezultata Klasa:400-04/25-02/01, URBROJ:2109-94-25-3 pokriven je manjak prihoda od nefinancijske imovine. Preostali višak prihoda poslovanja u iznosu od 4.769,84 raspoređen je prema izvorima financiranja i namjeni:

1. 31 – vlastiti izvori 278,62 eura
2. 43 – namjenski prihodi 1.338,29 eura
3. 51 – EU sredstva 381,69 eura
4. 52 – državni proračun 1.843,18 eura
5. 61 – donacija 928,06 eura

1. **Obrazloženje posebnog dijela polugodišnjeg izvješća o izvršenju financijskog plana za 2025. godinu**

Posebni dio izvješća o izvršenju financijskog plana za 2025. godinu sadrži rashode razvrstane po izvorima, ekonomskoj klasifikaciji, aktivnostima, programima i funkciji.

Prihodi i izdaci su raspoređeni kroz sljedeće programe i aktivnosti:

**Program 1024- decentraliziran funkcije - osnovno školstvo**

**Aktivnost A102401 – materijalni i financijski rashodi**

**Cilj programa:** Kvalitetno i suvremeno obrazovanje (PC 4), Mjera 4.2 Osiguranje odgovarajućih ljudskih i materijalnih kapaciteta za predškolske i školske ustanove

|  |  |  |  |  |
| --- | --- | --- | --- | --- |
| Pokazatelj rezultata | Jedinica | Polazna vrijednost | Ciljana vrijednost 2025 | Ostvarena vrijednost 2025 |
| Broj novoizgrađenih objekata odgojno-obrazovnih ustanova | Broj | 1 | 1 | 1 |

– izvršenje 63 % u iznosu od 50.963,34 eura izvor financiranja 11-opći prihodi primici - odnose se na redovno poslovanje škole te obuhvaćaju rashode za naknade troškova zaposlenicima, za materijal i energiju, rashode za usluge, ostale nespomenute rashode poslovanja i ostale financijske rashode ( usluge platnog prometa i kamate).

Ovim se programom ostvaruju sredstva za materijalne i financijske rashode škole koji omogućuju redovan rad škole s ciljem da se omogući kvalitetno i suvremeno obrazovanje uz primjenu suvremenih nastavnih sredstava i pomagala te osiguranje kvalitetnog odvijanja nastavnog procesa.

Ostvareni prihodi za materijalne i financijske rashode iznose 42.850,00 eura iz čega je vidljivo da nosu dostatni za pokriće rashoda jer su u izvještajnom razdoblju visoki troškovi energenata.

**Program 1035 – rashodi i izdaci osnovnih škole**

**Cilj programa:** Kvalitetno i suvremeno obrazovanje (PC 4), Mjera 4.2 Osiguranje odgovarajućih ljudskih i materijalnih kapaciteta za predškole i školske ustanove

|  |  |  |  |  |
| --- | --- | --- | --- | --- |
| Pokazatelj rezultata | Jedinica | Polazna vrijednost | Ciljana vrijednost 2025 | Ostvarena vrijednost 2025 |
| Broj učenika polaznika produženog boravka | Broj | 57 | 60 | 59 |
| Broj sati iznajmljivanja školske dvorane - tjedno | Sat | 8,5 | 10 | 9 |
| Broj učenika uključenih u izvannastavnu aktivnost | Broj | 340 | 348 | 348 |
| Broj učenika kojima je osiguran pomoćnik u nastavi | Broj | 7 | 7 | 7 |
| Izvannastavna aktivnost građanskog odgoja | Sati | 35 | 35 | 35 |

**A103501- Aktivnost produženog boravka** – Financira se iz izvora 11 odnosno iz proračuna Grada Čakovec, izvora 43 odnosno roditelji učenika, a za jednu učenicu romske nacionalnosti dio roditeljske obveze financira se iz izvora 531. Ukupni prihodi su ostvareni u iznosu od 63.557,75 eura, a rashodi u iznosu od 64.572,66. Manjak prihoda nad rashodima je opet zbog uvrštavanja plaće za 06./2025 u rashode , a Grad nam je doznačio sredstva u mjesecu srpnju.

**A103502 – Školstvo** financirana je iz različitih izvora:

1. 11 – Grad Čakovec u iznosu od 5.182,38 a odnosi se na tehničku podršku e škole, potrebe Dječjeg foruma sredstva za preinaku brave na ulaznim vratima
2. 43 – izvor za namjenska sredstva, a odnosi se na uplate roditelja za financiranje predstava, terenske nastave, časopisa, osiguranje učenika, fotografiranje učenika i sl.
3. 521 – sredstva EU za školsku shemu, i preneseni višak Erazmus projekta.
4. 531 – državni proračun-odnosi se na financiranje rada županijskih stručnih vijeća, prijevoz učenika s teškoćama, PDV sadržan u školskoj shemi
5. Izvor 31- vlastit prihodi – prihodi od iznajmljivanja sportske dvorane koriste za nabavu dugotrajne imovine te ostale troškove poslovanja koje nismo mogli pokriti iz drugih izvora.

Prihod od djelatnika za prehranu koristi za nabavu namirnice za prehranu.

1. 581 – Prihodi od Grada temeljem javnih poziva društvenih djelatnosti – ostvareni su prihodi po osnovi projekata iz 2024. godine
2. izvor 61 – donacije – ostvaren je u iznosu od 200,00 Donacije su prema iskazanim vrijednostima doniranih sredstava iskazane u prihodima i rashodima.

**A103512 – Rashodi za plaće i ostala materijalna prava –** Financira se iz državnog

proračuna u skladu s važećim propisima ( Uredba o plaćama, Kolektivni ugovor) Ukupan iznos rashoda iznosi 762.849,22 eura, a ukupan iznos prihoda iznosi 654.731,08 što znači da je ostvaren manjak u iznosu od 108.118,14. Ostvaren je metodološki manjak jer je u rashodima na dan 30. 06. 2025. iskazana plaća za 06. mjesec 2025. a prihodi za tu plaću nisu obuhvaćeni.

**A103521 – Projekt Građanski odgoj – izvor 11 –** 476,00 **–** Grad financira izvannastavnu aktivnost Građanski odgoj i obrazovanja. Financira se rad učitelja koji provodi izvannastavnu aktivnost prema broju održanih sati.

**A103522 – Prehrana učenika OŠ na teret državnog proračuna –** ova aktivnost omogućuje dostupnost toplog obroka za vrijeme nastave svim učenicima. Prihodi se ostvaruju na temelju podataka o prehrani i dolasku učenika u školu u e dnevniku, a rashodi na temelju stvarno nastalih troškova. Na dan 30. 06. 2025. ostvaren je višak prihoda u iznosu 3.436,85 eura te kad tome pribrojimo sredstva primljena za 5. mjesec 2025. koja smo iskazali na računu 27611 – Obveze proračunskih korisni ka za povrat u proračun 8.680.91 u državni proračun ćemo morati vratiti iznos od 12.117,76 eura

1. **Obrazloženje stanja novčanih sredstava na žiro računu**

Na dan 01.01.2025. na žiro računu škole je bio iznos 22.756,34 eura i 3,93 eura se nalazilo i blagajni škole, a na dan 30. 06.2025. stanje žiro računa je 16.422,29, a stanje blagajne je bilo 40,08 eura. Stanje na žiro računu se ne može poistovjetiti s viškom ili manjkom rezultata poslovanja jer višak prihoda je već umanjen za obveze na dan 30. 06. 2025. godine, a odljev s računa će se desiti tek kad te obveze budu podmirene.

1. **Račun rashoda prema funkcijskoj klasifikaciji**

Opći dio Polugodišnjeg izvještaja o izvršenju financijskog plana sadrži i Račun rashoda prema funkcijskoj klasifikaciji u kojem su iskazani rashodi prema propisanoj funkciji. Brojčane oznake i nazivi funkcijske klasifikaciji preuzeti su iz međunarodne klasifikacije funkcija države (COFOG) – Klasifikacija rashoda u skladu s namjenom.

Škola ima dvije funkcije:

1. Glavna je 0912 – osnovno obrazovanje te sadrži podatak o ukupnim rashodima poslovanja i rashoda za nabavu nefinancijske imovine
2. Dopunska funkcija je 096 – dodatne usluge u obrazovanju, a obuhvaća rashode poslovanja razreda 3 koji se odnose na prehranu učenika

**2. POSEBNI IZVJEŠTAJI U GODIŠNJEM IZVJEŠTAJU O IZVRŠENJU**

**FINANCIJSKOG PLANA**

1. **Škola nije imala zaduživanja na domaćem i stranom tržištu**
2. **Izvještaj o korištenju sredstava fondova EU**

Tijekom 2025. godine Škola je koristila sredstva EU za školsku shemu.

|  |  |  |  |  |  |  |
| --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 |
| EU fond  I | Prihodi  2024 | Rashodi  2024. | Prihodi  2025. | Rashodi  2025 | Ukupna vrijednost projekta |  |
| Projekt školska shema 24/25 | 923,64 | 1.057,35 | 2.761,37 | 2.578,55 | 3.635,90 | Potraživanje na dan 30.06.2025. za isporuke za 05/2025. iznosi 284,28 eura. |
|  |  |  |  |  |  |  |
|  |  |  |  |  |  |  |

1. **Škola nije davala zajmove te nema ni potraživanja za dane zajmove**
2. **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**
   1. **Stanje potraživanja**

Ukupno potraživanje na dan 30.06.2025 godine 5.120,94 eura a sastoji se od:

1. Potraživanje za bolovanje na teret HZZO-a 9.629,80
2. Potraživanja za predujmove 335,25
3. Potraživanja od roditelja 4.511,68
4. Potraživanje za tekuće pomoći

proračunskim korisnicima iz državnog pror. 108.299,82

1. Potraživanje za školsku shemu za 279,82
2. Računi za proizvode i pružene usluge 176,70
3. Ispravak vrijednosti potraživanja -513,79

Dospjela potraživanja su potraživanja od roditelja za produženi boravak iz tekuće školske godine u iznosu od 2.405,28 eura, a iz prijašnjih godina za učenike koji nisu više polaznici III. osnovne škole potraživanja iznose 513,79 eura i za njih je napravljen ispravak vrijednosti.

Dospjela potraživanja za iznajmljivanje dvorane i prehranu djelatnika iznose 110,70 eura

* 1. **Stanje dospjelih obveza**

Iznos stanja dospjelih obveza na dan 30.06.2025. je 419,60 . Iznos se odnosi na naknadu za uređenje voda koju je trebalo podmiriti do 15. 06. 2025. Zbog nedostatka sredstava na računu, a imali smo obaveze prema dobavljačima, obaveza je podmirena početkom mjeseca srpnja jer nam je 30. 06. 2025. doznačio sredstva za materijalne rashode za 06/2025..

* 1. **Stanje potencijalnih obveza po osnovi sudskih sporova -** na dan 30.06.2025. Škola nema potencijalnih obveza po sudskim sporovima**.**

Ravnateljica škole:

Nataša Novak, mag. prim.educ.